কল্যাণ মিত্র (ক্রিকেটার)
কল্যাণ মিত্র (বাংলা: কল্যাণ মিত্র; ৫ মে ১৯৩৬ – ১৬ আগস্ট ২০১৩) ছিলেন একজন ভারতীয় প্রথম-শ্রেণীর ক্রিকেটার, কোচ এবং কিউরেটর। তিনি একজন ডানহাতি ব্যাটসম্যান এবং ডানহাতি অফব্রেক বোলার ছিলেন। ১৯৫৩ থেকে ১৯৬৯ সাল পর্যন্ত তিনি ভারতের ঘরোয়া প্রথম-শ্রেণীর ক্রিকেট প্রতিযোগিতা রঞ্জি ট্রফিতে বাংলা ও বিহারের প্রতিনিধিত্ব করেন। ১৯৫৭-৫৮ সালে আসামের বিরুদ্ধে ইনিংস জয়ে বাংলার হয়ে তার সর্বোচ্চ স্কোর ছিল অপরাজিত ১২৬ রান। তার সেরা বোলিং পরিসংখ্যান ছিল বিহারের হয়ে তার শেষ ম্যাচে ৩৯ রানে ৫ উইকেট, ১৯৬৮-৬৯ সালে ওড়িশার বিরুদ্ধে জয়। তিনি বাংলা ক্রিকেট দলকেও প্রশিক্ষন দিয়েছিলেন এবং তাঁর কোচিংয়ে দলটি ১৯৯৪ সালে রঞ্জি ট্রফিতে রানার্সআপ হয়। তিনি ৯০-এর দশকের মাঝামাঝি এবং আইপিএলের উদ্বোধনী সংস্করণে ইডেন গার্ডেন মাঠের কিউরেটরও ছিলেন।